[pic] | AZ EURÓPAI KÖZÖSSÉGEK BIZOTTSÁGA |

Brüsszel, 2009.7.28.

COM(2009) 394 végleges

A BIZOTTSÁG JELENTÉSE AZ EURÓPAI PARLAMENTNEK ÉS A TANÁCSNAK

az Európai Globalizációs Alkalmazkodási Alap 2008-as tevékenységéről

1. BEVEZETÉS

Az Európai Globalizációs Alkalmazkodási Alapot (EGF) az 1927/2006/EK tanácsi rendelet[1] (a továbbiakban: EGF-rendelet[2]) hozta létre azzal a céllal, hogy a Közösség kimutassa szolidaritását a világkereskedelemben bekövetkezett jelentős szerkezeti változások nyomán elbocsátott munkavállalók iránt, és támogatást nyújtson nekik. Olyan eszköznek szánták, amely képes a nyitott kereskedelemnek a növekedésen és foglalkoztatáson keresztül hosszú távon jelentkező előnyeit összhangba hozni a globalizáció rövid távon megmutatkozó esetleges negatív hatásaival, különösen a legkiszolgáltatottabb és a legkevésbé képzett munkavállalók foglalkoztatása tekintetében.

Az EGF-rendelet 16. cikke értelmében minden év július 1-je előtt a Bizottság a mennyiségi és minőségi szempontokra egyaránt kitérő jelentést terjeszt az Európai Parlament és a Tanács elé az EGF előző évben végzett tevékenységéről. A jelentés mindenekelőtt az Alap által elért eredményeket mutatja be és elsősorban a benyújtott kérelmekkel, az elfogadott határozatokkal, a támogatott intézkedésekkel valamint a pénzügyi támogatás lezárásával kapcsolatban nyújt tájékoztatást kitérve arra is, hogy ezek mennyiben egészítik ki a strukturális alapokból, nevezetesen az Európai Szociális Alapból (ESZA) finanszírozott tevékenységeket. Dokumentálja továbbá azokat a kérelmeket, amelyeket elegendő előirányzat vagy a támogathatóság hiánya miatt elutasítottak.

2. AZ EGF 2008-AS TEVÉKENYSÉGÉNEK ÁLTALÁNOS ÁTTEKINTÉSE

A Bizottsághoz 2008 folyamán öt kérelem érkezett az EGF-ből nyújtandó támogatás iránt. A 6 587 elbocsátáshoz kapcsolódó kérelmek három tagállamtól érkeztek, és ezekben összesen 20 626 022 EUR támogatást kértek. A támogathatóságuk alapos elemzését követően a Bizottság a kérelmek közül hármat terjesztett a költségvetési hatóság elé 2008. december 31-ig, míg a másik kettőnek a vizsgálata nem zárult le addig.

A 2008-ban megítélt nyolc EGF-hozzájárulás összesen 49 035 729 EUR-t tett ki (az EGF-re fordítható éves keret 9,8%-a). Öt hozzájárulás 2007-ben, három hozzájárulás pedig 2008-ban benyújtott kérelmekhez kapcsolódott. A forrásokat aktív munkaerő-piaci intézkedések társfinanszírozására (többnyire álláskeresési támogatásra, képzésre és foglalkoztatási ösztönzőkre) használták fel, melyek célcsoportját öt tagállam 9 941 munkahelyét elveszítő állampolgára képezte.

A 2008-as év volt az első, amikor a Bizottság jelentéseket kapott az EGF-hozzájárulások felhasználásáról. A jelentések szerint az EGF közvetlenül hozzájárult 2 158 munkavállaló munkaerő-piaci reintegrációjához, akik az autógyártási és a mobiltelefongyártási ágazatban váltak állástalanná. A zárójelentésekben arra is utaltak továbbá, hogy az EGF-hozzájárulások révén az érintett tagállamok jobb intézkedéscsomaggal tudtak előállni a munkanélkülivé vált dolgozók megsegítésére, például innovatív szociális intézkedések végrehajtásán vagy a támogatások időtartamának meghosszabbításán keresztül, ami nem lett volna lehetséges az EGF-hozzájárulás nélkül.

3. AZ EGF TEVÉKENYSÉGÉRőL SZÓLÓ 2007-ES ÉVES JELENTÉS NYOMON KÖVETÉSE

Az EGF-rendelet 20. cikke értelmében lehetőség van a rendelet felülvizsgálatára az EGF tevékenységéről készült első éves jelentés alapján. A felülvizsgálat célja, hogy „ az Alap szolidaritással kapcsolatos célja teljesüljön ”. Ennek megfelelően a Bizottság a megújított szociális menetrend[3] szerves részeként 2008. július 2-án elfogadott, az EGF-ről szóló első éves jelentésében[4] jelezte, hogy meg fogja vizsgálni, miként lehetne javítani az EGF hatását és egyszerűsíteni az eljárásait.

A jelentés felvázolt számos kérdést, amelyeket az EGF-rendelet módosítására vonatkozó javaslatok kidolgozásával összefüggésben a következő éves jelentés kiadását megelőzően kellett megvizsgálni. A Bizottság egy sor lehetséges okot megjelölt azzal kapcsolatban, hogy az EGF működésének első évében miért érkezett oly kevés számú támogatás iránti kérelem. Ezek között szerepelt a támogathatósággal kapcsolatos bizonytalanság, az EGF-hozzájárulás feltételéül szabott elbocsátások magas küszöbszáma, valamint az EGF-ből finanszírozott intézkedések rövid végrehajtási ideje. A Bizottság ezért egy kérdőíves felméréssel és egy 2008. szeptember 4-én Brüsszelben megtartott konferenciával elvégezte a meghatározó érdekelt felek (a tagállamok, illetve a szociális partnerek nemzeti és európai szintű szervezeteinek képviselői) által megfogalmazott várakozások és igények mélyebb elemzését. A konzultáció nyomán egyértelművé vált, hogy az érdekelt felek többsége olyan EGF-et szeretne, amely szélesebb alkalmazási körrel rendelkezik, amely az 1 000-nél kevesebb főt érintő tömeges elbocsátások esetén is nyújt támogatást, és amelyhez hosszabb végrehajtási időszak tartozik. A legtöbb tagállam megemlítette a társfinanszírozás arányának (azaz az 50%-nak) kérdését is, amelyet a romló gazdasági környezettel egyébként is küzdő tagállamok nem tartottak elegendőnek.

A 2008. november 26-án közzétett európai gazdaságélénkítési tervében[5] a Bizottság újfent elkötelezte magát az EGF szabályainak felülvizsgálata iránt, hogy az Európai Unió segíthessen a krízis által sújtott munkavállalóknak, és javítsa hosszú távú kilátásaikat a munkaerőpiacon. A gazdasági válság szociális hatásainak mérséklése érdekében 2008. december 16-án a Bizottság javaslatot fogadott el az EGF-rendelet módosításáról[6] az alábbi fontosabb rendelkezésekkel:

- a támogathatóság feltételéül szabott küszöbérték 1 000 elbocsátottról 500 főre való leszállítása;

- a végrehajtási időszak 12 hónapról 24 hónapra való meghosszabbítása;

- a társfinanszírozási arány 50%-ról 75%-ra növelése[7];

- egy átmeneti eltérés, amelynek értelmében a globális pénzügyi és gazdasági válság következtében elbocsátott munkavállalók is jogosulttá válnak a támogatásra, feltéve, hogy az erre a kritériumra alapozott kérelmeket 2010 vége előtt beadják.

4. AZ EGF 2008-AS TEVÉKENYSÉGÉNEK ELEMZÉSE

4.1. 2008-ban beérkezett kérelmek

A Bizottsághoz 2008-ban öt kérelem érkezett be az EGF-ből való hozzájárulás iránt, beleértve azt a kérelmet is, amelyet 2007-ben visszavontak, majd 2008 elején ismét beadtak. A beadott kérelmek közül a költségvetési hatóság hármat 2008-ban elfogadott, a másik kettőnek az értékelését a bizottsági szolgálatok az év végéig még nem fejezték be.

1. táblázat: A 2008-ban beérkezett kérelmek

DELPHI (ES) (EGF/2008/02) | 2008.2.6. | a | 10 471 778 | 1 589 | 1 589 |

Alytaus Tekstilė (LT) (EGF/2008/03) | 2008.5.8. | a | 298 994 | 1 089 | 600 |

Castilla y León és Aragón (ES) (EGF/2008/04)[8] | 2008.12.29. | b | 2 694 300 | 1 082 | 588 |

Cataluña (ES) (EGF/2008/05) | 2008.12.29. | b | 3 306 750 | 1 269 | 1 100 |

Összesen | 20 626 022 | 6 587 | 5 435 |

2008-ban egyetlen kérelmet sem utasítottak el a támogathatóság vagy az elegendő előirányzat hiányára hivatkozva.

4.1.1. A 2008-ban beérkezett kérelmek tagállamok szerint

Három tagállam nyújtott be EGF-támogatás iránti kérelmet 2008-ban: Spanyolország (három kérelmet), Olaszország (egy kérelmet) és Litvánia (egy kérelmet).

4.1.2. A 2008-ban beérkezett kérelmek az igényelt hozzájárulás összege szerint

Az EGF-támogatásra pályázó tagállamoknak a támogatandó munkavállalók profiljához legjobban illeszkedő koordinált intézkedéscsomagot kell kidolgozniuk, és meg kell határozniuk az EGF-ből igényelt támogatás összegét. Az EGF-rendelet nem tartalmaz ajánlást és nem szab korlátot az igényelhető összegnek, de a kérelemnek a bizottsági szolgálatok által elvégzett értékelése során felmerülhetnek olyan kérdések, amelyek nyomán a kérelmező tagállam felülvizsgálja a személyre szabott szolgáltatásokat tartalmazó intézkedéscsomagra vonatkozó javaslatot, és ezáltal módosul a kérelmezett összeg.

A 2008-ban igényelt EGF-támogatások a litván kérelemben (EGF/2008/03) megjelölt 298 894 EUR-tól a DELPHI-esettel kapcsolatos spanyol kérelemben (EGF/2008/02) szereplő 10 471 778 EUR-ig terjedtek.

4.1.3. A 2008-ban benyújtott kérelmek a támogatandó munkavállalók száma szerint

Az EGF-ből finanszírozott intézkedések által közvetlenül támogatott elbocsátott munkavállalók száma 5 435 fő volt 2008-ban. Az elbocsátottak száma a Spanyolország által a Castilla y León és Aragón tartományok autóipari ágazatában elbocsátott munkavállalókat érintő kérelemben (EGF/2008/04) megjelölt 588 főtől a szintén spanyol DELPHI-vel kapcsolatos kérelemben (EGF/2008/02) szereplő 1 589 főig terjedt. A 2008-ban benyújtott öt kérelem közül három irányult 1 000-nél több elbocsátott támogatására. A másik két kérelemben számottevően kevesebb munkavállaló szerepelt (600 az EFG/2008/03-as és 588 az EGF/2008/04-es kérelemben).

Az EGF-ből támogatott munkavállalók számában mutatkozó különbség eredhet a tagállamnak azon döntéséből, hogy az összes elbocsátott munkavállaló támogatása helyett a támogatást egy szűkített célcsoportra összpontosítja: azokra, akik számára különös nehézséget jelent a munkaerőpiacon maradás.

4.1.4. A 2008-ban beérkezett kérelmek az egy munkavállalóra jutó igényelt hozzájárulás összege szerint

Az elbocsátott munkavállalók számára javasolt egyénre szabott szolgáltatáscsomag kidolgozása az EGF-rendelet értelmében a kérelmező tagállam hatáskörébe tartozik. Ennélfogva a munkavállalónként igényelt összeg az elbocsátás nagyságrendje, az érintett munkaerő-piaci helyzet, az érintett munkavállalók egyéni körülményei, a tagállam által már meghozott intézkedések stb. szerint változik.

A gyakorlatban a munkavállalóként igényelt összeg 2008-ban a Litvánia által benyújtott kérelemben (EGF/2008/03) szereplő épphogy 500 EUR alatti összegtől egészen a spanyol DELPHI-kérelemben (EGF/2008/02) szereplő 6 500 EUR-ig terjedt.

4.1.5. A 2008-ban beérkezett kérelmek a beavatkozási kritériumok szerint

A 2008-ban beadott kérelmek közül kettőt az EGF-rendelet 2. cikkének a) pontja alapján nyújtottak be, amely egy vállalkozásnál, annak beszállítóinál vagy felhasználói termelői körében elbocsátott munkavállalókra vonatkozik. A másik három 2008-as kérelmet a 2. cikk b) pontja alapján nyújtották be, ami az ugyanazon NACE 2-es ágazatban egy régióban vagy két egymással határos NUTS II szintű régióban történt elbocsátásokra vonatkozik.

4.2. A 2008-ban nyújtott hozzájárulások

A költségvetési hatóság nyolc határozatot hozott EGF-támogatások megítéléséről 2008-ban: öt még 2007-ben benyújtott kérelmekhez kapcsolódott, amelyeket nem hagytak jóvá az év végéig, míg három határozatot 2008-ban beérkezett és kiértékelt kérelmek alapján hoztak meg.

A költségvetési hatóság nem utasította el és nem is módosította a Bizottság EGF-ből nyújtandó finanszírozásra vonatkozó egyetlen javaslatát sem.

2. táblázat: A 2008-ban megítélt hozzájárulások a finanszírozási határozatok szerint

Piemonte (IT) (EGF/2007/06) | 2007.8.10. | b | 2008/916/EC (2008.11.19.) | C (2008) 8070 (2008.12.8.) | 7 798 750 |

Lombardia (IT) (EGF/2007/07) | 2007.8.17. | b | 2008/916/EC (2008.11.19) | C (2008) 8071 (2008.12.8.) | 12 534 125 |

Textiles (MT) (EGF/2007/08) | 2007.9.12. | c | 2008/370/EC (2008.4.10.) | C (2008) 2176 (2008.5.22.) | 681 207 |

Lisboa-Alentejo (PT) (EGF/2007/10) | 2007.10.9. | b | 2008/370/EC (2008.4.10.) | C (2008) 7278 (2008.11.21.) | 2 425 675 |

2007-ben beérkezett kérelmek alapján számított részösszeg | 34 410 757 |

Toscana (IT) (EGF/2008/01) | 2008.2.12. | b | 2008/916/EC (2008.11.19.) | C (2008) 8073 (2008.12.8.) | 3 854 200 |

DELPHI (ES) (EGF/2008/02) | 2008.2.6. | a | 2008/818/EC (2008.10.22.) | C (2008) 7292 (2008.11.24.) | 10 471 778 |

Alytaus Tekstilė (LT) (EGF/2008/03) | 2008.5.8. | a | 2008/818/EC (2008.10.22.) | C (2008) 7278 (2008.11.21.) | 298 994 |

2008-ban beérkezett kérelmek alapján számított részösszeg | 14 624 972 |

Összesen | 49 035 729 |

3. táblázat: A 2008-ban megítélt hozzájárulások a támogatott munkavállalók száma szerint

Piemonte (IT) (EGF/2007/06) | Textilipar | 1 537 | 1 537 | 7 798 750 | 5 074 |

Lombardia (IT) (EGF/2007/07) | Textilipar | 1 816 | 1 816 | 12 534 125 | 6 902 |

Textiles (MT) (EGF/2007/08) | Textilipar | 675 | 675 | 681 207 | 1 009 |

Lisboa-Alentejo (PT) (EGF/2007/10) | Autóipar | 1 549 | 1 122 | 2 425 675 | 2 162 |

2007-ben beérkezett kérelmek alapján számított részösszeg | 6 621 | 6 194 | 34 410 757 | 5 555 |

Toscana (IT) (EGF/2008/01) | Textilipar | 1 558 | 1 558 | 3 854 200 | 2 474 |

DELPHI (ES) (EGF/2008/02) | Autóipar | 1 589 | 1 589 | 10 471 778 | 6 590 |

Alytaus Tekstilė (LT) (EGF/2008/03) | Textilipar | 1 089 | 600 | 298 994 | 498 |

2008-ban beérkezett kérelmek alapján számított részösszeg | 4 236 | 3 747 | 14 624 972 | 3 903 |

Összesen | 10 857 | 9 941 | 49 035 729 | 4 933 |

4.2.1. Támogatott intézkedések

Az 1927/2006/EK rendelet 3. cikke előírja, hogy az EGF csak olyan aktív munkaerő-piaci intézkedéseket társfinanszírozhat, amelyek az elbocsátott munkavállalók foglalkoztatási reintegrációjára irányulnak. Ezen túlmenően az EGF finanszírozhat a tagállamok által a hozzájárulás előkészítése, irányítása, ellenőrzése, népszerűsítése, valamint az azzal kapcsolatos tájékoztatás érdekében végzett technikai segítségnyújtási tevékenységeket is.

Az alábbi táblázatban a 2008-ben megítélt nyolc EGF-támogatás keretében javasolt intézkedések, valamint az azokat támogató technikai segítségnyújtási tevékenységek becsült költségeinek lebontása látható.

4. táblázat: A 2008-ban támogatott intézkedések az EUROSTAT osztályozása szerint[9]

A munkaerő-piaci politikai beavatkozások EUROSTAT szerinti osztályozása | Az EGF-támogatás összege (EUR) | A teljes összeg %-a |

Munkaerő-piaci politikával összefüggő szolgáltatások | 30 537 989 | 62,28 % |

1 | Ügyfél szolgáltatások (álláskereséshez nyújtott segítség, karriertanácsadás, szakképesítés…) | 4 519 185 | 9,22 % |

Álláskeresési támogatás | 26 018 804 | 53,06 % |

Munkaerő-piaci politikával összefüggő intézkedések | 16 718 820 | 34,09 % |

2 | Képzés | 7 899 843 | 16,11 % |

Képzési támogatás | 3 033 250 | 6,19 % |

3 | Állásrotáció és munkakörmegosztás | N/A | N/A |

4 | Foglalkoztatás-ösztönzés | 4 709 608 | 9,60 % |

4.1 | Felvétel ösztönzése | 2 666 896 | 5,44 % |

4.2 | Munkahelyfenntartás ösztönzése | 2 042 712 | 4,17 % |

5 | Támogatott foglalkoztatás és rehabilitáció | N/A | N/A |

6 | Közvetlen munkahelyteremtés | N/A | N/A |

7 | Tevékenység indításához nyújtott ösztönzés | 1 076 119 | 2,19 % |

Technikai segítségnyújtás (az 1927/2006/EK rendelet 3. cikke) | 1 778 920 | 3,63 % |

Összesen | 49 035 729 | 100 % |

4.2.2. Az EGF-támogatásban részesült munkavállalók profilja

A 2008-ban nyújtott hozzájárulások öt tagállamban összesen 9 941 elbocsátott munkavállaló támogatására irányultak (lásd a függeléket – A 2008-ban EGF-támogatásban részesült munkavállalók profilja).

4.2.3. Kiegészítő jelleg a strukturális alapokból, nevezetesen az ESZA-ból finanszírozott fellépésekkel

Az EGF és az ESZA a foglalkoztathatóság javítását és a munkaerő-piaci gyors reintegrációt szolgáló meghatározó közösségi eszközök, amelyekkel aktív munkaerő-piaci politikát lehet megvalósítani. Eltérő időtávuknak köszönhetően egymást kiegészítő eszközökről van szó: míg az EGF európai méretű tömeges elbocsátások esetén nyújt személyre szabott segítséget az elbocsátott munkavállalóknak, addig az ESZA hosszútávú, stratégiai célokat (pl.: a humán tőke fejlesztését, a változásmenedzsmentet) támogat többéves programokon keresztül. A mostani gazdasági válság szociális hatásaira való tekintettel európai gazdaságélénkítési tervében a Bizottság javaslatot tett mindkét alap működésének módosítására, hogy nagyobb rugalmassággal működhessenek a válság idejére.

Jó példa az ESZA és az EGF közötti sikeres együttműködésre a BenQ esete (EGF/2007/03), amelyhez a hozzájárulást 2007-ben nyújtották. Itt azok az elbocsátott munkavállalók kaptak segítséget, akik vállalták, hogy jelentkeznek a „transzfer vállalathoz” ( Transfergesellschaft ), ahol az ESZA-programok[10] keretében megvalósított intézkedéseket is elérhetővé tettek a BenQ-tól elküldöttek számára. A munkavállalók egy része először egy az ESZA által társfinanszírozott rövid képzésben részesült, amellyel megszerezték az Európai Számítógép-használói Jogosítványt (ECDL). Ezt követte az EGF által társfinanszírozott öthónapos képzés, amely a menedzserasszisztensi képesítés megszerzésével zárult.

4.2.4. Elért eredmények

Az EGF által elért eredményekkel kapcsolatos információk elsőszámú forrása a tagállamok által az EGF-rendelet 15. cikkében foglaltak szerint az EGF beavatkozási időszakát követő hat hónapon belül benyújtandó zárójelentés.

A Bizottsághoz 2008 folyamán három zárójelentés érkezett be az alábbi kérelmekhez kapcsolódóan: PSA (Franciaország), Renault (Franciaország) és a BenQ (Németország). A zárójelentések rávilágítottak az EGF hozzáadott értékére, hiszen olyan új megközelítések (pl. a munkavállalókkal való csoportos foglalkozások, fokozott segítségnyújtás és tanácsadás) sikeres alkalmazását tette lehetővé mindkét tagállamban, amelyeket kimondottan az alacsonyan képzett 45 év feletti munkavállalók részére fejlesztettek ki. A BenQ esetében ezen felül az EGF révén lehetővé vált egyes képzési és tanácsadási programok szokásosnál hosszabb ideig történő működtetése, ami erőteljesebb és hatékonyabb fellépést eredményezett.

PSA (EGF/2007/01)

Az EGF-támogatás iránt 2007. március 9-én benyújtott első kérelemben Franciaország a PSA francia autógyártó beszállítóitól elbocsátott 267 munkavállaló számára igényelt támogatást. A zárójelentés szerint az elbocsátottak közül 256-an részesültek az EGF által támogatott intézkedésekből. Az EGF végrehajtási időszakának végén a támogatottak közül 106 munkavállaló (41 %) még mindig munkanélküli volt, míg 150-en (59%) találtak fenntartható munkahelyet, az alábbiak szerint:

- 76-an dolgoztak határozatlan idejű munkaszerződéssel;

- 20-an saját vállalkozásba kezdtek;

- 54-en dolgoztak határozott idejű szerződéssel vagy voltak ideiglenes alkalmazásban hat hónapot meghaladó szerződéssel.

Renault (EGF/2007/02)

A 2007. március 23-án beérkezett második EGF-kérelemben Franciaország eredetileg a Renault beszállítóitól elbocsátott 628 munkavállaló támogatásához igényelt segítséget. A zárójelentés szerint az elbocsátottak közül 366-an vették igénybe az EGF által támogatott intézkedéseket, 262-en pedig vagy úgy gondolták, hogy támogató intézkedések nélkül, maguk is képesek állást találni, vagy már a társfinanszírozott intézkedések megkezdése előtt találtak maguknak állást. Az EGF által támogatott intézkedések végrehajtása végén a célcsoportba tartozó munkavállalók közül 133-an (36 %) vagy munkanélküli volt, vagy hat hónapnál rövidebb álláskeresési, illetve képzési programokon vett részt. Ezen felül a munkavállalók közül 105-en (29 %) vettek részt legalább hat hónapos képzési programokon, és 129-en (35 %) találtak fenntartható munkahelyet, az alábbiak szerint:

- 77-en dolgoztak határozatlan idejű munkaszerződéssel;

- 10-en saját vállalkozásba kezdtek;

- 42-en dolgoztak határozott idejű szerződéssel vagy voltak ideiglenes alkalmazásban hat hónapot meghaladó szerződéssel.

BenQ (EGF/2007/03)

A Németország által 2007. június 27-én benyújtott kérelemben eredetileg 2 400 munkavállaló szerepelt, akiket a BenQ mobiltelefongyártótól bocsátottak el. A végrehajtási jelentés szerint a 2007. január 1-jén létrehozott „transzfervállalathoz” ( Transfergesellschaft ) az aktív munkaerő-piaci intézkedések igénybevétele érdekében bejelentkezett 2 528 elbocsátott munkavállaló közül 561-en (22 %) még munkanélküliek voltak az EGF végrehajtási időszakának végén, 88-an elhagyták a munkaerőpiacot (hosszútávú képzési program, betegség vagy nyugdíjazás miatt), míg 1 879-en (74 %) találtak fenntartható munkahelyet maguknak, és köztük 77-en saját vállalkozást hoztak létre.

5. táblázat: A 2008-ban beérkezett zárójelentésekben szereplő eredmények

Az EGF-támogatást nem igénylő munkavállalók száma | 9 | 262 | - | 271 |

Támogatott munkavállalók száma | 256 | 366 | 2 528 | 3 150 |

Ebből: |

Képzés / átképzés | 198 (77 %) | 198 (54 %) | 256 (10 %) | 652 (21 %) |

Álláskeresési / képzési támogatások | 256 (100 %) | - | 2 528 (100 %) | 2 784 (88 %) |

Álláskereséshez nyújtott segítség / tanácsadás | - | 366 (100 %) | 2 055 (81 %) | 2421 (77 %) |

Vállalkozóvá válás ösztönzése | - | - | 99 (4 %) | 99 (3 %) |

Foglalkoztatás-ösztönzés | 150 (59 %) | 38 (10 %) | 408 (16 %) | 596 (19 %) |

Az EGF-beavatkozás nyomán a foglalkoztatásba reintegrált munkavállalók száma | 150 (59 %) |129 (35 %) |1 879 (74 %) |2 158 (69 %) | |

4.2.5. A Bizottság által végzett technikai segítségnyújtási tevékenységek

Tájékoztatás és nyilvánosság

Az EGF-rendelet 9. cikke értelmében a Bizottság „ a közösség valamennyi nyelvén rendelkezésre álló internetes oldalt hoz létre, amely információkat tartalmaz az Alapról, útmutatást ad a kérelmek benyújtásához, valamint frissített információkkal szolgál az elfogadott és elutasított kérelmekről, kiemelve a költségvetési hatóság szerepét. ”

Internetes oldal

Az EGF honlapja (http://ec.europa.eu/egf) 2008-ban 81 206 oldalletöltést, és 36 937 látogatót regisztrált. A legnépszerűbb oldalak között 2008-ban az EGF főoldala, a beérkezett kérelmek áttekintését és az EGF-fel kapcsolatos legfontosabb dokumentumokat tartalmazó oldalalak voltak találhatók. A Bizottság által 2007-ben összeállított EGF-tájékoztatót csaknem 2 800 alkalommal töltötték le 2008 folyamán.

Az EGF-rendelet 9. cikkében meghatározott követelményeknek megfelelően a bizottsági szolgálatok az EGF honlapját lefordították a Közösség 23 hivatalos nyelvére.

Eurobarométer:

A Standard Eurobarométer 70. felmérését 2008. október 6-a és november 6-a között végezték el. A „ Hallott-e vagy olvasott-e valaha a globalizáció által negatívan érintett emberek támogatásra szolgáló Európai Globalizációs Alkalmazkodási Alapról? ” formában megfogalmazott kérdésre, a megkérdezettek az alábbi válaszokat adhatták:

- „Igen, és nagyon jól ismerem.”, vagy

- „Igen, de nem nagyon ismerem.”, vagy

- „Nem, sosem hallottam róla.”

Az e jelentés írásakor még nem nyilvános eredmények az mutatták, hogy az EU-27 országaiban az emberek 22 %-a hallott már az EGF-ről, de mindössze 3 %-uk ismerte nagyon jól, 71 %-uk sosem hallott róla.

A tagállami hatóságokkal és a szociális partnerekkel folytatott találkozók

A tagállamok képviselőiből álló „az Európai Globalizációs Alkalmazkodási Alap kapcsolattartóinak szakértői csoportja” (kód: E2100) 2008. március 6-án tartotta harmadik ülését.

Az EGF-rendelet felülvizsgálatára való felkészülés céljából a bizottsági szolgálatok meghívták az EGF érdekelt feleit egy 2008. szeptember 4-én tartott brüsszeli konferenciára. Az esemény célja a tagállamokkal és szociális partnerekkel való találkozás volt, hogy megvitassák a 2008. júliusában kiküldött kérdőívekre beérkezett válaszokat és az EGF-ről készített 2007-es éves jelentésben megjelölt kulcskérdéseket (lásd a fenti 3. pontban).

4.2.6. Pénzügyi jelentés

Nyújtott pénzeszközök

A 2006. május 17-i intézményközi megállapodás értelmében az EGF nem lépheti túl a 500 millió EUR maximális éves összeget, amely az előző évi kiadások felső határa alatti bármely mozgástérből, és/vagy az előző két év során törölt kötelezettségvállalási előirányzatokból finanszírozható. Ezen túlmenően az EGF-rendelet 12. cikke értelmében minden év szeptember 1-jén legalább az éves maximum összeg 25 %-ának rendelkezésre kell állnia az év végéig felmerülő igények fedezése érdekében.

A költségvetési hatóság 2008 folyamán nyolc kérelemnél összesen 49 035 729 EUR EGF-támogatás igénybevételéről döntött (lásd a 2. és 3. táblázatot az EGF-ből nyújtott hozzájárulásokról).

Technikai segítségnyújtással kapcsolatos kiadások

Az EGF-rendelet 8. cikkében szereplő, a Bizottság kezdeményezésére nyújtott technikai segítségnyújtás 2008-ban nem állt rendelkezésre.

2008-ban jelentett szabálytalanságok

Az 1681/94/EK rendelet alapján a Bizottságnak 2007-ben nem jelentettek az EGF-fel kapcsolatos szabálytalanságokat.

2008-ban lezárt szabálytalanságok

Nem zártak le szabálytalanságokat 2008-ban.

4.2.7. A pénzügyi hozzájárulások lezárása

Az EGF kezdete óta megítélt hozzájárulások egyikét sem zárták le 2008-ban.

Melléklet - A 2008-ban EGF-támogatásban részesült munkavállalók profilja

Kérelem

(Hivatkozás) | A kérelem dátuma | Elbocsá-tottak száma | Támoga-tandó munka-vállalók száma | Ebből: | Ebből tartós egészségügyi problémával vagy fogyatékossággal élő[11]: | | | | | | Nők

(%) | Nem EU-s állam-polgár | 15-24 |25-54 | 55-64 |65+ | | |Sardegna (IT)

(EGF/2007/05) |2007.8.9. |1 044 |1 044 |427

(41 %) |1 |5 |899 |138 |2 |N/A | |Piemonte (IT)

(EGF/2007/06) |2007.8.10. |1 537 |1 537 |1 013

(66 %) |55 |23 |1 347 |167 |0 |N/A | | Lombardia (IT) (EGF/2007/07) | 2007.8.17. | 1 816 | 1 816 |1 230

(68 %) |71 |6 |1 537 |272 |1 | N/A | | Textiles (MT) (EGF/2007/08) |2007.9.12. |675 |675 |533

(79 %) |0 |242 |401 |32 |0 |4 | |Lisboa-Alentejo (PT) (EGF/2007/10) |2007.10.9. |1 549 |1 122 |339

(30 %) |16 |39 |1 024 |59 |0 |12 | |A 2007-ben beérkezett kérelmek alapján számított részösszeg |6 621 |6 194 |3 542

(57 %) |143 |315 |5 208 |668 |3 |N/A | |Toscana (IT) (EGF/2008/01) |2008.2.12 |1 558 |1 558 |746

(48 %) |998 |102 |1 276 |175 |5 |N/A | |DELPHI (ES) (EGF/2008/02) |2008.2.6. |1 589 |1 589 |23

(2 %) |0 |2 |1 524 |63 |0 |5 | |Alytaus Tekstilė (LT) (EGF/2008/03) |2008.5.8. |1 089 |600 |494

(82 %) |0 |4 |372 |224 |0 |34 | |A 2008-ban beérkezett kérelmek alapján számított részösszeg |4 236 |3 747 |1 263

(38 %) |998 |108 |3 172 |462 |5 |N/A | | Összesen | 10 857 |9 941 |4 805

(48 %) |1 141 |423 |8 380 |1 130 |8 | N/A | |

[1] HL L 406., 2006.12.30., 1. o.; Az EGF-rendelet technikai hibáit 2008-ban helyesbítették. A HL L 48., 2008.2.22, 82. o. az összes nyelvi verziót érintő helyesbítéseket, a HL L 202., 2008.7.31., 74. o. kizárólag az angol nyelvi verziót érintő helyesbítéseket tartalmaz.

[2] Az „EGF-rendelet” megjelölés a 2008. december 31-én hatályban levő rendeletre utal, eltérve a rendelet azóta elfogadott módosításaitól.

[3] A Bizottság közleménye az Európai Parlamentnek, a Tanácsnak, az Európai Gazdasági és Szociális Bizottságnak és a Régiók Bizottságának – Megújított szociális menetrend: Lehetőségek, hozzáférés és szolidaritás a XXI. századi Európában COM(2008) 412 végleges, 2008.7.2.

[4] A Bizottság Közleménye a Tanácsnak és az Európai Parlamentnek - Szolidaritás a változással szemben. Az európai globalizációs alkalmazkodási alap 2007-ben: áttekintés és kilátások, COM(2008) 421 végleges, 2008.7.2.

[5] A Bizottság közleménye az Európai Tanácsnak - Az európai gazdasági fellendülés terve, COM(2008) 800 végleges, 2008.11.26.

[6] Javaslat európai parlamenti és tanácsi rendeletre az európai globalizációs alkalmazkodási alap létrehozásáról szóló 1927/2006/EK rendelet módosításáról, COM(2008) 867, 2008.12.16

[7] Az Európai Parlament és a Tanács által 2009-ben elfogadott módosító rendelet a társfinanszírozás mértékének 50%-ról 65%-ra történő átmeneti megnöveléséről rendelkezik a válság miatt foganatosított eltérés végéig, azaz 2011. december 31-ig.

[8] A 2009. február 23-i felülvizsgálat szerint.

[9] A táblázat nem teljesen feleltethető meg az EUROSTAT által használt, a „ Munkaerő-piaci politikai adatbázis – Módszertan – 2006. júniusi felülvizsgálat” c. dokumentumban leírt módszertannak, mivel az EGF által társfinanszírozott egyes intézkedések nem sorolhatók be egyik kategóriába sem (pl. a munkahelykeresési támogatások és a képzési támogatások). Az EUROSTAT-féle osztályozásnak e táblázatban „N/A”-val jelölt kategóriái nem szerepeltek EGF-beavatkozásra vonatkozó 2008-ban jóváhagyott nyolc tagállami javaslatban.

[10] Az ún. ESZA Szövetségi Foglalkoztatási Hivatal programja, Észak-Rajna-Vesztfália operatív programjának 2. célkitűzése és Bajorország programja.

[11] A nemzeti besorolás szerint.